b"\n_START_ARTICLE_\nAlessandra Ambrosio\n_START_SECTION_\nZgodnje \xc5\xbeivljenje\n_START_PARAGRAPH_\nAlessandra Corine Ambr\xc3\xb3sio se je rodila v Erechimu, Brazilija. Poleg brazilskih ima tudi italijanske in poljske korenine. Njeni star\xc5\xa1i so imeli v lasti bencinsko \xc4\x8drpalko. Pri dvanajstih je pri\xc4\x8dela obiskovati u\xc4\x8dne ure manekenstva in pri \xc5\xa1tirinajstih je bila ena od dvajsetih finalistov na elitnem brazilskem manekenskem tekmovanju. Alessandra Ambrosio je bila vedno negotova zaradi svojih velikih u\xc5\xa1es in pri enajstih so ji jih s kozmeti\xc4\x8dno operacijo zmanj\xc5\xa1ali; dve leti kasneje je utrpela komplikacije zaradi operacije. Leta 2006 je v oddaji The Tyra Banks Show dejala, da je bila ta operacija zelo slaba izku\xc5\xa1nja in da se ravno zaradi tega nikoli ve\xc4\x8d ni odlo\xc4\x8dila zatekati k plasti\xc4\x8dni kirurgiji.\n_START_SECTION_\nManekenska kariera\n_START_PARAGRAPH_\nPri dvanajstih je pri\xc4\x8dela obiskovati u\xc4\x8dne ure manekenstva in pri petnajstih je pri\xc4\x8dela delati za Dilsona Steina. Ko je zmagala na brazilskem tekmovanju Elite Model Look, se je pri\xc4\x8dela z manekenstvom ukvarjati tudi poklicno. Njeno prvo pomembnej\xc5\xa1e delo je bilo fotografiranje za naslovnico brazilske razli\xc4\x8dice revije Elle. Zalo\xc5\xbeba Elite ji je priskrbela delo za Polaroidsove oglase Guess, zaradi katere so jo najeli za kampanjo Millennium GUESS?. Nato se je pojavila v reklamah za brande Revlon, Christian Dior, Giorgio Armani in Ralph Lauren, ter se pojavila na koledarju Pirelli. Nastopila je na modnih revijah, na katerih je nosila obleke znamk Prada, Chanel in Oscar de la Renta. Pojavila se je tudi na naslovnicah mnogih mednarodnih revij, kot so Cosmopolitan, Elle, GQ, Harper's Bazaar, Marie Claire, Ocean Drive in Vogue. Leta 2006 je postala prva manekenka, ki se je pojavila na naslovnici ameri\xc5\xa1ke revije Glamour._NEWLINE_Leta 2004 je Alessandra Ambrosio izdala lastno linijo kopalk, imenovano Alessandra Ambrosio by Sais, ki jo je izdala preko podjetja Rosa Ch\xc3\xa1. \xc5\xbde samo po prvem mesecu dni od izida so prodali 10.000 artiklov iz linije._NEWLINE_Alessandra Ambrosio je nekaj \xc4\x8dasa delovala kot obraz britanskega podjetja Next in zaigrala v njihovi prvi televizijski kampanji po dvanajstih letih._NEWLINE_Julija 2009 se je pojavila na naslovnici revije Marie Claire, nato pa se je poleg Sache Barona Cohena pojavila na veliko prireditvah, organiziranih v sklopu promocije filma Br\xc3\xbcno (2009)._NEWLINE_Alessandra Ambrosio je obraz brazilskega branda s \xc5\xa1portnimi obla\xc4\x8dili, Colcci, za katerega je Ashtonom Kutcherjem tudi posnela oglas. Revija Forbes ji je dodelila peto mesto na svojem seznamu najbolje pla\xc4\x8danih manekenk na svetu, saj naj bi med letoma 2010 in 2011 zaslu\xc5\xbeila 5 milijonov $._NEWLINE_Oktobra 2011 je Alessandra Ambrosio pri\xc4\x8dela pisati blog za revijo Vouge in v njem komentirala svojo garderobo ter en mesec vsak dan objavila po eno fotografijo same sebe. 13. avgusta 2012 je pojavila na zaklju\xc4\x8dni prireditvi poletnih olimpijskih igrah 2012.\n_START_SECTION_\nVictoria's Secret\n_START_PARAGRAPH_\nLeta 2004 so Alessandro Ambrosio izbrali za govornico modne kolekcije \xc2\xbbPINK\xc2\xab\xc2\xa0Victoria's Secret. Leta 2005 je nastopila na modni reviji Victoria's Secret, kjer je nosila spodnje perilo, narejeno samo iz sladkarij. Leta 2008 je ponovno nastopila na modni reviji Victoria's Secret, kjer je nastopila le tri tedne po rojstvu njenega prvega otroka. Leta 2011 je na modni reviji nastopila z najte\xc5\xbejimi krili v zgodovini; tehtala so skoraj \xc5\xa1tirinajst kilogramov.\n_START_SECTION_\nTelevizija in film\n_START_PARAGRAPH_\nAlessandra Ambrosio se je mnogokrat pojavila na televiziji; med drugim je zaigrala v HBO-jevi televizijski seriji Priskledniki, v oddajah The Late Late Show with Craig Kilborn in Late Night with Conan O\xe2\x80\x99Brien ter kot gostovalna sodnica oddaje Project Runway season 2: Team Lingerie in dvakrat v oddaji The Tyra Banks Show. Leta 2006 se je za kratek \xc4\x8das pojavila v finan\xc4\x8dno izredno uspe\xc5\xa1nem filmu Casino Royale v vlogi tenisa\xc4\x8dice #1._NEWLINE_Alessandra Ambrosio se je 26. novembra 2007 pojavila v oddaji Kako sem spoznal vajino mamo, natan\xc4\x8dneje v epizodi \xc2\xbbThe Yips\xc2\xab, kjer so poleg nje zaigrali \xc5\xa1e drugi Victorijini angel\xc4\x8dki Adriana Lima, Selita Ebanks, Marisa Miller, Miranda Kerr in Heidi Klum.\n_START_SECTION_\nJavna podoba\n_START_PARAGRAPH_\nAlessandro Ambrosio so pogosto ozna\xc4\x8dili za eno od najprivla\xc4\x8dnej\xc5\xa1ih \xc5\xbeensk na svetu. Maja 2007 jo je revija People uvrstila na svoj seznam \xc2\xbb100 najlep\xc5\xa1ih ljudi na svetu\xc2\xab.\n_START_SECTION_\nOsebno \xc5\xbeivljenje\n_START_PARAGRAPH_\nAlessandra Ambrosio je od leta 2008 zaro\xc4\x8dena s poslovne\xc5\xbeem Jamiejem Mazurom. Par ima dva otroka, h\xc4\x8derko Anjo Louise Ambrosio Mazur (roj. 24. avgust 2008) in sina Noaha Phoenixa Ambrosia Mazurja (7. maj 2012)._NEWLINE_Je tudi ambasadorka nacionalnega dru\xc5\xa1tva za multiplo sklerozo."